Ommeswaai vir man wat glo hof se vensters breek | Maroela Media
Die man wat daarvan beskuldig word dat hy die hofgebou op Vryburg in Noordwes se vensters uitgeslaan het, het Woensdag 'n skielike ommeswaai gehad nadat hy vroeër die week gesê het dat hy skuld gaan beken op die aanklag teen hom.
Sibongile Dube (35) het Maandag in die einste hof verskyn wat hy na bewering beskadig het en het op dié dag ook aan die hof gesê dat hy nie 'n regsverteenwoordiger nodig het nie en ook beplan om skuldig te pleit op die aanklag teen hom.
Dube het egter vinnig sy deuntjie verander toe hy Woensdag weer in die Vryburg-landdroshof in Noordwes verskyn het.
"Dube het aan die hof gesê dat hy nie meer skuld gaan beken op sy beweerde oortreding nie," sê Henry Mamothame, woordvoerder van die Nasionale Vervolgingsgesag (NVG) in Noordwes.
"Hy het ook 'n regsverteenwoordiger versoek."
Die hof is tot 25 Januarie verdaag sodat 'n regsverteenwoordiger aan Dube toegeken kan word.
Hy staan nou tereg op aanklag van opsetlike beskadiging van eiendom nadat hy vroeër vandeesmaand op die toneel van die misdaad betrap en in hegtenis geneem is.
Dube het Maandag, toe hy nog van plan was om skuld te beken, in die hof gesê sy optrede is deur woede gedryf omdat hy glo in twee afsonderlike gevalle tyd in die tronk moes deurbring. Een van dié vonnisse is volgens hom onregverdig opgelê.
Dube sal in polisieaanhouding bly tot en met sy volgende hofverskyning.
'Jansen van Vuuren het geweet wat hy doen'
Gaan seker Dali Mpofu wees.
Dube is net 'n pion van die ANC/EFF . Ongelukkig is die regstelsel gekaap om nie die zumaliete en EFF'ers en ANC'ers aan te kla nie.
Hy het seker by sekere mense gesien hoe om die hof te mannipuleer en die saak uit te rek. Hy het reeds erken hy is skuldig en nou trek hy dit weer terug en beweer hy is onskuldig, en die hof akkommodeer hom. Dit is seker 'n grap of is dit al April?
Almal wat in die tronk is onskuldig en al die vonnisse is onregverdig. Jy is nie 'n uitsondering nie. Siestog
Meskien is dit omdat die howe en regstelsel so sleg is dat almal lieg en bedrieg om uit die tronk te bly.Niemand doen meer die eerbare ding en beken skuld as hulle skuldig is nie.